open-index/open-wikipedia-markdown huggingface dataset:
Langvin-vlermuisvis

Die **Langvin-vlermuisvis** (*Platax teira*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Knysna. In Engels staan die vis bekend as die *Longfin batfish*.

## Voorkoms 
[duimnael|links|240px|'n Onvolwassene in die [Praagse seewater-akwarium, Tsjeggië]]
Die vis se lyf is amper sirkelvormig, met die agterste helfte grys-bruin gekleurd en 'n dowwe vertikale streep wat oor die voorste helfte strek. Die voorste helfte van die kop is donkergrys en die agterste helfte wit. Daar is 'n donker kol onder op die pens en 'n dowwe donker streep oor die liggaam by die anale vin. Die bekkenvinne is geel of geelbruin. Onvolwassenes is silwergrys met 'n donker streep oor die agterliggaam wat bo-oor die dorsale en anale vinne strek. Daar is ook 'n swart streep oor die voorkant van hul lyf en 'n nou swart streep oor hul oë. Die vis word tot 65&nbsp;cm lank.

## Habitat 
Die vis leef in riwwe en wrakke tot op dieptes van 70&nbsp;m. Hulle kan alleen swem of in groot groep voorkom. Hulle vreet soöplankton, alge en bodem-skaaldiere. Die onvolwasse visse leef naby die kus in beskermde riwwe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Platax-teira.html
Graafvis

Die **Graafvis** (*Tripterodon orbis*) is 'n vis wat voorkom in die westelike Indiese Oseaan en aan die ooskus van Afrika van Zanzibar tot by Algoabaai. Daar is heelwat onsekerheid oor die area waar die vis voorkom. In Engels staan die vis bekend as die *Spadefish*.

## Voorkoms 
Die se lyf is ovaalvormig, bedek met klein skubbe en die dorsale vin het drie lang stekels. Die vis is silwer en die onvolwasse visse is silwer bruin met 'n donker strepe oor die lyf en snoet. Die vis word 75&nbsp;cm lank en 9&nbsp;kg swaar.

## Habitat 
Die vis leef in beskutte water in riwwe wat tot 30&nbsp;m diep is. Die visse bly losweg bymekaar oor die riwwe en vreet soöplankton, vis en ander organismes. Die wyfie skiet kuit gedurende Maart tot Mei naby KwaZulu-Natal.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Tripterodon-orbis.html
Ephippidae

Die **Vlermuisvisse en Graafvisse** (Ephippidae) is 'n vis-familie wat hoort tot die orde Perciformes. Daar is sewe genera met dertien spesies wat hoort tot dié familie en vier van die spesies kom aan die Suid-Afrikaanse kus voor.

## Kenmerke 
duimnael|links|200px|*Platax orbicularis*

Die familie se lywe is ovaalvormig met 'n kort kop en steil voorkop. Die bekkenvinne is langer as die pektorale vinne. Die grootte wissel van 20 – 75&nbsp;cm.

## Genera 
Die volgende genera en spesies kom aan die Suid-Afrikaanse kus voor:

* *Platax*
::* *Platax orbicularis* - Ronde vlermuisvis
::* *Platax teira* - Langvin-vlermuisvis

* *Tripterodon*
::* *Tripterodon orbis* - Graafvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Hannes la Grange

**Hannes la Grange** (? - 21 April 1999) is die eerste Suid-Afrikaner wat die geografiese Suidpool bereik het. Hy het dit op 19 Januarie 1958 gedoen as deel van sir Vivian Fuchs se groep wat oor Antarktika gereis het. 

Hannes het reeds op 14 November 1955 by die Shackleton-basis gearriveer as die eerste groep wat onder andere 'n hut moes bou en voorbereidings doen vir die groot groep wat eers op 12 Januarie 1957 gearriveer het. La Grange ('n boorling van Ladismith in die Karoo) was vir die aanvanklike groep gekies weens sy ondervinding as 'n weerkundige op Marion-eiland. Uit waardering vir sy geweldige bydrae was hy genooi deur Fuchs om saam na die Suidpool te gaan. 

Na die ekspedisie se terugkeer is La Grange beloon met 'n goue medalje deur koningin Elizabeth II en 'n Antarktiese bergreeks staan vandag bekend as Lagrange. 

In 1959 het La Grange na Antarktika teruggekeer as leier van Suid-Afrika se eerste Antarktiese ekspedisie. Hy is in 1999 aan 'n hartaanval oorlede. 

## Bron 
* Die Karoo-seun wat Suidpool toe gery het, Rapport, 22 Januarie 2012.
Ramla

**Ramla** (Hebreeus: רַמְלָה ; Arabies: الرملة **al-Ramla/Ramleh**) is 'n stad in Sentraal-Israël, ongeveer negentien kilometer ten ooste van Tel Aviv geleë. Die stad het sowat 65&nbsp;000 inwoners, waarvan sowat 80% van Joodse afkoms is en 20% Israelse Arabiere (16% Moslem en 4% Christen).

In 716 gestig word die stad in die 11de eeu 'n belangrike handelsstad; tydens die tyd van die Kruistogte 'n biskopsetel. Nog later 'n tussenstasie vir pelgrims na Mekka. Die stad het veral Joodse wyke.
In die suidweste van die stad is die Palestynse wyk Juwarish geleë. Hier het die strate Arabiese name. Daar woon sowel christelike as islamitiese Palestyne. In 2016 het die stad omtrent 75.000 inwoners gehad.

## Verwysings
Sopot

**Sopot** [ˈsɔpɔt] (Duits: *Zoppot*) is 'n herstellings- en vakansieoord in Noord-Pole. Sopot is aan die Baai van Gdańsk geleë en vorm saam met Gdańsk en Gdynia die metropolitaanse gebied van "Driestad" (Pools: Trójmiasto). Terwyl handel, nywerhede en seehawens die ekonomiese basis van die twee groter susterstede vorm, is toerisme tradisioneel die belangrikste bron van inkomste vir Sopot.

## Sien ook 
* Krzywy Domek

## Eksterne skakels
Felis

***Felis*** is ’n genus van katte in die familie Felidae. Dit sluit die bekende huiskat en sy naaste wilde verwante in. Die wilde spesies kom wydverspreid in Europa, Suid- en Sentraal-Asië en Afrika voor; die huiskat word wêreldwyd aangetref.

Lede van die genus *Felis* is almal klein katte wat min of meer soos die huiskat lyk. Die kleinste is die woestynkat van sowat 40 cm lank en die grootste die moeraskat van sowat 94 cm. Hulle kom in ’n verskeidenheid habitats voor, van moerasse tot woestyne, en leef gewoonlik van klein knaagdiere, voëls en ander klein diere, na gelang van hul omgewing.

Genetiese studies het getoon dat die genus *Felis* sowat agt tot tien miljoen jaar gelede ontstaan het, waarskynlik in die Mediterreense streek.

## Spesies en subspesies 
Daar word tans gereken dat die genus uit vyf bestaande katte bestaan; die Sjinese bergkat word sedert 2007 beskou as 'n subspesie van *F. silvestris*. Die huiskat word ook soms onder *F. silvestris* gereken. 

* *F. chaus* &ndash; moeraskat
** *F. c. affinis* – Himalaja-streek
** *F. c. kutas* – Noord-Pakistan
** *F. c. furax* – Israel en Irak
** *F. c. nilotica* – Nylvallei in Egipte
** *F. c. fulvidina* – Suidoos-Asië: Thailand, Mianmar, Laos, Kambodja en Viëtnam
** *F. c. maimanah* – noordwestelike dele van Jordanië, Oos-Irak, Iran, Libanon, Sirië en Turkye
** *F. c. prateri* – Wes-Indië en Oos-Pakistan
** *F. c. kelaarti* – Sri Lanka
** *F. c. oxiana* – Sentraal-Asië
* *F. margarita* &ndash; woestynkat
** *F. m. margarita* – Noord-Afrika, van Algerië tot Arabië
** *F. m. airensis* – Niger
** *F. m. harrisoni* – Arabiese Skiereiland
** *F. m. meinertzhageni* – Sahara
** *F. m. thinobia* – Kaspiese See-gebied (Iran, Turkmenistan)
** *F. m. scheffeli* – Pakistan
* *F. nigripes* &ndash; klein gekolde kat
** *F. n. nigripes* — Botswana, Namibië en noordelike dele van Suid-Afrika
** *F. n. thomasi* — suidoostelike dele van Suid-Afrika
* *F. silvestris* &ndash; wildekat
** *F. s. silvestris* &ndash; Europese wildekat 
** *F. s. lybica* &ndash; Afrika-wildekat of "vaalboskat"
** *F. s. ornata* &ndash; Asiatiese wildekat
** *F. s. cafra* &ndash; Suider-Afrikaanse wildekat
** *F. s. bieti* &ndash; Sjinese bergkat
* *F. catus* &ndash; huiskat
* *F. attica* &ndash; uitgesterf
* *F. lunensis* &ndash; uitgesterf

## Verwysings
Voorst, Oude IJsselstreek

**Voorst** is 'n nedersetting in die munisipaliteit Oude IJsselstreek in die provinsie Gelderland in Nederland.
De Vlietberg

**De Vlietberg** is ’n nedersetting in die munisipaliteit Berg en Dal in die provinsie Gelderland in Nederland.
Velddriel

**Velddriel** is ’n dorp in die munisipaliteit Maasdriel in die provinsie Gelderland in Nederland.

## Naburige stede en dorpe
Bloukurper

Die **Bloukurper** (*Oreochromis mossambicus*) is 'n varswatervis wat voorkom in suidoostelike Afrika. Dit staan ook bekend as die *Grootbekkurper*, die *Mosambiekkurper*, die *Rooivinkurper* en in Engels as die *Mozambique tilapia*.

## Voorkoms 
Die bloukurper is donker olyfgroen van kleur met rooi rante aan die stert en dorsale vin. Die onvolwasse visse het ses vertikale strepe oor die lyf. Bloukurpers word 40&nbsp;cm lank en 3,2&nbsp;kg swaar. Die Suid-Afrikaanse hengelrekord is 3,265&nbsp;kg, die Zimbabwe rekord is 2,181&nbsp;kg en die Malawi rekord is 0,64&nbsp;kg.

## Habitat 
Bloukurpers leef in staande of stadigvloeiende riviere. Hulle kan 'n groot verskil in temperatuur oorleef. In die kouer dele van Suid-Afrika gaan bloukurpers in ‘n soort winterslaap, en selfs ook in die warmer streke soos die Hartbeespoortdam, maar navorsing het getoon dat bloukurpers in water van ongeveer 10&nbsp;°C (50&nbsp;°F) begin doodgaan, veral as die water vinnig afkoel. Hulle begin eers goed byt (veral aan kunsaas) as die watertemperatuur gereeld hoër as 21&nbsp;°C (70&nbsp;°F) is. Bloukurpers is nie sensitief vir soutgehalte nie. Hulle word daarom ook in riviermondings en selfs die see gevind. Bloukurpers vreet krappe, insekte, fyn alge en erdwurms.

## Voortplanting 
Die mannetjie se nes is 'n sirkelvormige sandbekken op 'n rivierbedding. Dié verdedig hy aggressief teen ander mannetjies. Wanneer 'n wyfie dit nader sal hy pronk deur onder meer donker te verkleur, en haar na die sandbekken te begelei. Ná die mannetjie en wyfie daar kuit skiet, sal die wyfie die bevrugte eiers uit die nes versamel, en dit in haar mond dra totdat hulle uitbroei.

## Fotogalery 

Oreochromis mossambicus and display pit Downfall Creek 7th Brigade Park Chermside P1120381.jpg|'n Territoriale mannetjie bewaak sy nes in Australië
Mozambique Tilapia (Oreochromis mossambicus) on its nest (12717845344).jpg|'n Mannetjie bewaak sy nes (liggekleurde sand) in die Mlambanerivier, Krugerwildtuin
Oreochromis mossambicus.jpg|'n Mannetjie wat donker verkleur terwyl hy voor 'n naderende wyfie pronk
Oreochromis mossambicus by NPS.jpg|In die Waikiki-akwarium

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* *First Field Guide to Fishes of Southern Africa.* Rudy van der Elst. 1999. 
* *A Complete Guide to the FRESHWATER FISHES of Southern Africa.* Paul Skelton. 2001. 
* *Visgedrag en Kunsaashengel.* Prof dr B.J. Engelbrecht. 1980. 

## Verwysings 
## Eksterne skakels 
* http://fishbase.org/summary/Oreochromis-mossambicus.html
Valburg

**Valburg** is ’n dorp en voormalige muisipaliteit in die munisipaliteit Overbetuwe in die provinsie Gelderland in Nederland.
Ramallah

**Ramallah** (Arabies: رام الله‎ / Rāmallāh; Hoogte van God) is die *de facto* hoofstad en die grootste stad in die Wesoewer van die Staat van Palestina. Die stad lê noord van die Israeliese stad Jerusalem en is in die 16de eeu gestig. Ramallah het 'n bevolking van 27&nbsp;460 in 2007 gehad en het 'n oppervlakte van 16,3&nbsp;km².

Dit is ongeveer 15 kilometer noordwes van Jerusalem in die Ramallah en al-Bireh-regingstreek geleë.

Volgens die Oslo-ooreenkomste tussen Israel en die Palestynse Bevrydingsorganisasie (PBO) in 1993 bekom die stad 'n A-gebied status wat deur die Palestynse Owerheid beheer word. Aan die einde van 1995 is Israel se administrasie van die stad aan die Palestynse Owerheid oorgedra. Dit het sy hoofkwartier in Ramallah, met die presidensiële terrein (die Mukataa) en die Palestynse Wetgewende Raad, die Palestynse parlement. Op die Mukata is die graf van Jasser Arafat. Benewens 'n administratiewe sentrum in Ramallah, het die Palestynse owerheid ook 'n regeringsentrum in Gasa.

Die ekonomie en die bevolking van Ramallah het tradisioneel sterk bande met Jerusalem gehad. Sedert die militêre besetting deur Israel in 1967 en die oprigting van die Israeliese Wesoewer-versperring in 2002, was hierdie verbindings moeilik. Die voortgesette oprigting van hierdie muur en Israeliese nedersettings met uitbreidings daar rondom Jerusalem het ook verbinding met die suidelike regeringsareas van Betlehem en Hebron bemoeilik, indien nie byna onmoontlik nie.
Die meerderheid inwoners is Moslems, maar daar is ook 'n groot groep Christene in Ramallah. Die burgemeester van Ramallah, Janet Mikhail, is Grieks-Ortodoks.

## Skending van die Oslo-ooreenkomste 
Israeliese veiligheidsmagte gaan Sone A (Oslo-akkoorde) van die Wesoewer gereeld binne vir arrestasies. Op 10 Desember 2018 het Israeliese soldate die Wafa-nuusagentskap van die Palestynse Owerheid in Ramallah binnegedring. Hulle het die ID-kaarte van die personeel ondersoek, op video's en kameras beslag gelê, traangasgranate na hulle gegooi en verhoed dat hulle na buite gegaan het. Buite het onluste uitgebreek en geweervuur het gevolg. Volgens die Israeliese leër het dit te make met 'n aanval op die Israeliese Ofra-nedersetting. Mahmoud Abbas het die Arabiese en internasionale amptenare gevra om verantwoordelikheid te neem vir die gevaarlike Israeliese eskalasie deur voortdurende indringing in Palestynse stede.

## Susterstede
Ramallah is susterstede met:

## Verwysings
Terlet

**Terlet** is ’n nedersetting wat gedeeltelik in die munisipaliteite Rozendaal en Arnhem in die provinsie Gelderland in Nederland lê.
Wildekat

Die **wildekat** (*Felis silvestris*) is ’n spesie in die familie van katagtiges waarvan subspesies in Europa, Afrika en Wes- en Sentraal-Asië aangetref word. Aangesien hulle volop voorkom, word hulle sedert 2002 op die IUBN-rooilys as "laer risiko" aangedui.

Die Afrika-wildekat of vaalboskat is die voorvader van alle huiskatte. Die woestynkat (*Felis margarita*) is die naaste verwant aan die wildekat.

## Verspreidingsgebied 
Die natuurlike verspreidingsgebied van die wildekat strek van Skotland en Wes-Europa tot in Sentraal-Asië en wes van Indië. Hulle kom ook in Afrika voor, behalwe in die sentrale reënwoudgordel.

## Beskrywing 
Die wildekat lyk in alle aspekte baie soos die huiskat. Hoewel laasgenoemde in talle kleure en patrone voorkom, is die wilde spesies lig geel tot medium bruin met swart strepe of kolle.

Wildekatte se grootte wissel van 36,5 tot 80&nbsp;cm (kop en lyf), met ’n bykomende 21 tot 45&nbsp;cm as die stert ingesluit word. Hul skouerhoogte is sowat 25 tot 40&nbsp;cm. Die katte se gewig verskil taamlik, maar die meeste weeg tussen 3 en 6&nbsp;kg.

Wildekatte maak dieselfde geluide as huiskatte: hulle spin, miaau, sis en grom.

## Prooi 
Die wildekat is ’n vleisetende dier. Insekte en plante vorm net ’n klein deel van sy dieet. Al die subspesies se prooi bestaan hoofsaaklik uit klein soogdiere, hoofsaaklik knaagdiere, konyne en voëls.

## Verwysings 
## Eksterne skakels 
* IUCN/SSC Cat Spesialisgroep: Europese wildekat 
* IUCN/SSC Cat Spesialisgroep: Sjinese bergkat 
* IUCN/SSC Cat Spesialisgroep: Asiatiese wildekat 
* IUCN/SSC Cat Spesialisgroep: Afrika-wildekat 
* UNEP Global Resource Information Database: *Felis silvestris* Schreber, 1777 

20px|linksHierdie artikel is vertaal van die Engelse Wikipedia en Duitse Wikipedia
Biržai

**Biržai** (Duits: *Birsen*, Lets: *Birži*, Pools: *Birże*) is 'n stad in die noord-ooste van Litaue, nie ver van die grens met Letland af nie. Dit is die setel van die gelyknamige rajonmunisipaliteit met sowat 28&nbsp;000 inwoners.

Die geskiedenis van Biržai en sy historiese grensvesting is nou verbind met dié van twee Pools-Litause adellike families, Radvila en Tiškevičius. Die Radvilas het hul afstamming na 'n ou vorstehuis van die Kiëf-Roes teruggevoer en orals in die Pools-Litause Gemenebes kastele laat bou, waaronder dié van Neswisj in die huidige Wit-Rusland en 'n Warskouse kasteel wat tans as ampswoning van die Poolse staatspresident dien.

Biržai staan vandag vir die gerekonstrueerde Radvila-kasteel bekend, maar ook vir sy brouerye wat bier van gehalte volgens tradisionele resepte brou.

## Geografie 
duimnael|links|200px|Een van die sinkgate wat in Desember 2004 ontstaan het
Biržai is sowat 70 km noord van Panevėžys in 'n beboste landskap met talle mere geleë. Die stad het aan die suidoewer van die Širvėna-meer ontstaan, 'n waterliggaam met 'n oppervlakte van vier km² wat in die 16de eeu by die samevloeiing van die Agluona- en Apaščia-riviere opgedam is om die stad en die plaaslike kasteel te beskerm. Opvallend is die geometriese straatrooster met noord-suidelike en wes-oostelike asse. Die hoofstraat, Vytauto gatvė, loop in noord-suidelike rigting, met Biržai se vesting en Sint-Johannes-kerk aan die een en die historiese markplein en busstasie aan die ander kant.

Die noordelike stadsgebied is binne die grense van die Gewestelike Biržai-park geleë wat vir sy talle sinkgate en grotte bekend staan. Sowat 9&nbsp;000 van hierdie gate, wat ontstaan nadat gips in die grond deur ondergrondse water opgelos is, is reeds ontdek. Nuwe gate word jaarliks gevorm. Sommige van die gate het lankal uitgedroog, terwyl ander tot klein vywers of mere ontwikkel het wat met die water van talle ondergrondse riviere en stroompies gevoed word.

Die bekendste van die sinkgate, Karvės ola, is volgens 'n plaaslike legende na 'n koei vernoem wat in die krater met 'n diepte van tien meter geval het. 'n Boer het die gat, wat deur 'n tonnel met 'n ondergrondse grot en meer verbind word, kort daarna ontdek.
Lordskap van Ierland

Die **Lordskap van Ierland** (Iers: *Tiarnas na hÉireann*, Engels: *Lordship of Ireland*) was 'n staat geleë in Wes-Europa op die eiland Ierland. Dit het bestaan van 1171 tot met die stigting van die Koninkryk van Ierland (1542–1651 en 1659–1800) en het groot dele van die eiland Ierland beheers.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Lordship of Ireland*
* .
*
Spilbroek

**Spilbroek** is ’n nedersetting in die munisipaliteit Berkelland in die provinsie Gelderland in Nederland.
Sint Andries, Gelderland

**Sint Andries** is ’n nedersetting in die munisipaliteit Maasdriel in die provinsie Gelderland in Nederland.
Yangtze

Die **Yangtze** (Chinees: 長江 / 长江 , letterlik "Lang rivier"; ou spelling: Jangtse) is ná die Nyl en die Amasone die wêreld se derde langste rivier. Die rivier, met 'n lengte van 6&nbsp;300&nbsp;km, is die langste rivier in die Volksrepubliek China en in Asië.

duimnael|links|Die "Groot Buig van Shigu"
duimnael|links|Die "Tierspringkloof"
duimnael|links|Kuimen – Poort na die Qutang-kloof
[duimnael|links|Die [Drieklowedam tussen Chongqing en Yichang]]
Die Yangtze ontspring aan die Geladaindong-piek in die Tanggula-gebergtes in die Chinese provinsie Qinghai, sowat 450&nbsp;km wes van die Geelrivier se oorsprong. Aansluitend vloei die rivier in 'n suidoostelike rigting. Net wes vloei die Mekong en die Salween. Hierdie beskermde gebied van drie parallelle riviere in Yunnan is deur UNESCO in 2003 as wêrelderfenisgebied gelys.

Die bo- en middelloop van die Yangtze word tot by Yichang gekenmerk deur baie klowe. Die mees bekende daarvan is die "Drie klowe Qutang, Wuxia en Xiling", wat intussen deur die omstrede Driekloofdam oorstroom is. Sowat 1&nbsp;500&nbsp;km stroomaf van die Yangtze se oorsprong bereik die rivier die "Groot Buig van Shigu", waar die tot-hier-suidoosvloeiende rivier sy rigting verander en nou in noordoostelike rigting deur die "Tierspringkloof" vloei.

Naby Shiluoke verander die Yangtze weer sy rigting en vloei nou in 'n suidelike rigting tot by Chitian. Na 'n 90°-kurwe in 'n oostelike rigting bereik die Yangtze na sowat 55&nbsp;km Rubeidi, vanwaar die rivier weer in 'n noordoostelike rigting vloei. Naby Gelipingzhen verander die vloeirigting na die ooste, wat die Yangtze tot by die monding van die vanuit die suide komende Xiao Jiang naby Yenjuping behou. Vanaf hier vloei die rivier oorwegend in noordoostelike rigting. Naby Xinshizhen is 'n 180°-lus met aansluitende rigtingsverandering na oossuidoos tot by Yibin. Hier mond die vanaf-die-noordweste-komende Min Jiang in die Yangtze (tot hier 金沙江, *Jīnshājiāng*; "Goldsandrivier" genoem) uit, wat vanaf hier verder in noordoostelike rigting tot by Chongqing vloei.

Die Yangtze word deur die Keiserkanaal met die Geelrivier verbind. Die grootste stede aan die rivier is Panzhihua, Yibin, Luzhou, Chongqing, Yichang, Jiangling, Shishou, Yueyang, Xianning, Wuhan, Ezhou, Huangshi, Jiujiang, Anqing, Tongling, Wuhu, Ma'anshan, Nanjing, Yangzhou, Zhenjiang, Nantong en Sjanghai.

## Verwysings 
## Eksterne skakels
Open Season 2

***Open Season 2*** is 'n rekenaar geanimeerde familie-/buddy-rolprent van 2008 wat deur Matthew O'Callaghan en Todd Wilderman geregisseer is en die stemme van Joel McHale en Mike Epps, onder andere, gebruik.

## Verwysings 
## Eksterne skakels 
*  Amptelike webwerf
Europese wildekat

Die **Europese wildekat** (*Felis silvestris*) is ’n wildekat-spesie wat in die woude van Wes-, Sentraal-, Oos- en Suid-Europa voorkom, asook in Skotland, Turkye en die Kaukasusgebergte.

Die Europese wildekat is baie stewiger as sy Afrika-eweknie en die huiskat gebou. Die dik pels en die grootte maak ’n onderskeid gewoonlik maklik. Anders as die huiskat, is die Europese wildekat bedags aktiewer as snags.

## Status 
Wildekatte was algemeen in die Pleistoseen-tydperk van 2&nbsp;588&nbsp;000 tot 11&nbsp;700 v.C; toe die ys smelt het hulle aangepas by ’n lewe in die digte woude. In die meeste Europese lande het hulle skaars geword en hoewel hulle beskerm word, word hulle steeds soms deur mense geskiet wat hulle vir huiskatte aansien. In die Skotse Hoogland, waar vermoedelik sowat 400 wildekatte in die natuur oor is, hou inteling met huiskatte ’n aansienlike bedreiging vir die wildekatte in. Ook in Spanje en Portugal, die Wes-Europese lande waar die meeste wildekatte voorkom, word hul voortbestaan bedreig deur inteling en die verdwyning van hul habitat. In die oostelike dele soos die Oekraïne, Moldowa en die Kaukasus vind min verbastering plaas.

## Verwysings 
## Eksterne skakels 
* Scottish Wildcat Association
* http://www.kreiszeitung.de/nachrichten/lokales/niedersachsen/wildkatzen-ruecken-nach-norden-1131024.html Kreiszeitung: *Wildkatzen rücken nach Norden vor* (in Duits)
* Discoverwildlife.com: Foto's deur Fabrice Cahez 

20px|linksHierdie artikel is vertaal van die Engelse Wikipedia
Open Season 3

***Open Season 3*** is 'n rekenaar geanimeerde familie- / buddy-rolprent van 2011 wat deur Cody Cameron geregisseer is en die stemme van Matthew J. Munn en Matt Taylor, onder andere, gebruik.

## Eksterne skakels
*  Amptelike webwerf
Asiatiese wildekat

Die **Asiatiese wildekat** (*Felis silvestris ornata*) is ’n subspesie van die wildekat wat van die oostelike Kaspiese See-gebied tot in Wes-Indië voorkom, asook noord tot by Kazachstan en wes tot by China en Suid-Mongolië. Dit is die mees algemene wildekat en word sedert 2002 op die IUBN-rooilys as veilig aangedui. Hulle word dikwels bedags opgemerk.

Dit is ook bekend as die **Asiatiese steppewildekat** en **Indiese woestynkat**.

## Beskrywing 
Die wildekat van Sentraal-Asië verskil van die Europese wildekat deurdat dit ’n meer grys-geel of rooierige agtergrondkleur het, met duidelike klein swart en rooibruin kolle wat op plekke strepe vorm.

## Verspreiding 
duimnael|links|Pels

Die Kaukasus is die oorgangsone tussen die Europese wildekat in die noorde en weste en die Asiatiese wildekat in die suide en ooste. Albei die katte kom in dié gebied voor. In Afganistan is die Asiatiese wildekat reeds voor 1973 aangeteken in die Sentraal-Hazarajat—berge en die steppe, van Shibar-pas naby Herat en in die Bamyan-provinsie. In Indië word hulle hoofsaaklik in beboste woestyngebiede aangetref.

## Verwysings 
## Eksterne skakels 
* IUCN/SSC Cat Specialist Group: *Asiatic Wildcat* 
* Hierdie artikel is vertaal van die Engelse Wikipedia
Suid-Chinese See

Die **Suid-Chinese See** (Chinees: 南海, pinyin: *Nán Hǎi*, letterlik: "Suidelike See"; Viëtnamees: *Biển Đông*, letterlik: "Oostelike See"; Thai: ทะเลจีนใต้; Maleis: *Laut Cina Selatan*; Indonesies: *Laut Cina Selatan / Laut Tiongkok Selatan*; Tagalog: *Dagat Timog Tsina*) is 'n see van die Stille Oseaan in Asië tussen Broenei, Indonesië, Maleisië  in die suide, Viëtnam in die weste, die Volksrepubliek China in die noordweste, die Republiek China op Taiwan in die noorde asook die Filippyne in die ooste. Die Suid-Chinese See grens aan die Golf van Thailand in die weste, die Filippynse See in die ooste, die Sulusee in die suidooste. Die Suid-Chinese See word in die suidweste deur die Straat van Singapoer en die Straat van Malakka met die Andamanse See, in die suide deur die Karimata-straat met die Javasee en in die noordooste deur die Straat van Taiwan met die Oos-Chinese See verbind. Die see het 'n oppervlakte van sowat 3&nbsp;685&nbsp;000&nbsp;km² en 'n gemiddelde diepte van 1&nbsp;212&nbsp;m.

duimnael|links|Ligging van die Suid-Chinese See
duimnael|links|Kaart van geëiste gebiede in die Suid-Chinese See
Die deel tussen China en Viëtnam word die Golf van Tonkin genoem.

Groot stede aan die see is Da Nang, Guangzhou, Haikou, Ho Chi Minh-stad, Hongkong, Kaohsiung, Macau, Taichung, Tainan en Xiamen en die belangrikste riviere wat in die see uitmond is die Mekong in die weste en die Pêrelrivier (tussen Hongkong en Macau) in die noorde.

Die Suid-Chinese See is onderworpe aan gebiedsgeskille tussen die Volksrepubliek China, die Filippyne, Maleisië en Viëtnam wat in besonder betrekking het op ryk ondersese ruoliebronne, soos by die Paracel- en Spratly-eilande.

## Verwysings 
## Eksterne skakels
Felinae

**Felinae** is ’n subfamilie van die biologiese familie Felidae, die katagtiges. Die meeste is klein tot medium-grootte katte, hoewel dit ook groter diere soos die poema en jagluiperd insluit.

## Spesies en subspesies 
* *Acinonyx*
** *A. jubatus* – jagluiperd
* *Caracal*
** *C. caracal* – rooikat
* *Pardofelis*
** *P. marmorata* – Suid-Oos-Asië
** *P. badia* – Borneo
** *P. temmincki* – Suid-Oos-Asië
* *Felis* – wildekatte
** *F. s. bieti* – Sjinese bergkat
** *F. chaus* – moeraskat
** *F. manul* – Sentraal-Asië
** *F. margarita* – woestynkat
** *F. nigripes* – klein gekolde kat
** *F. silvestris* – wildekat
** *F. catus* – huiskat
* *Leopardus*
** *L. colocolo* – Suid-Amerika
** *L. geoffroyi* – Suid-Amerika
** *L. guigna* – Chili en Argentinië
** *L. jacobitus* – Andes
** *L. pardalis* – Latyns-Amerika
** *L. tigrinus* – Suid-Amerika
** *L. wiedii* – Latyns-Amerika
* *Leptailurus*
** *L. serval* – Tierboskat
* *Lynx*
** *L. canadensis* – Kanadese rooikat
** *L. lynx* – Eurasiese rooikat
** *L. pardinus* – Portugal en Spanje
** *L. rufus* – Noord-Amerika
* *Prionailurus*
** *P. bengalensis* – Oos- en Suid-Asië
** *P. planiceps* – Suid-Oos-Asië
** *P. rubiginosus* – Indië en Sri Lanka
** *P. viverrinus* – Suid-Oos-Asië
* *Profelis*
** *P. aurata* – Sentraal-Afrika
* *Puma*
** *P. concolor* – poema
** *P. yaguarondi* – Latyns-Amerika

## Galery 

Lêer:Caracal.jpg|rooikat (*Caracal caracal*)
Lêer:Serval in Tanzania.jpg|tierboskat (*Leptailurus serval*)
Lêer:Cougar sitting.jpg|poema (*Puma concolor*)

## Verwysings 
: *Hierdie artikel is vertaal van die Engelse Wikipedia*
Chinese bergkat

Die **Chinese bergkat** (*Felis silvestris bieti*), ook bekend as die **Chinese woestynkat**, is ’n klein wildekat van Wes-China. Dit is die onbekendste lid van die genus *Felis*. Dit is voorheen as ’n aparte spesie, die *Felis bieti*, beskou. In 2007 het genetiese toetse getoon die kat is ’n subspesie van die wildekat, *Felis silvestris*.

## Verspreiding 
Die kat is endemies aan China. Beperkte getalle kom voor in die noordoostelike dele van die Tibettaanse Plato in Qinghai en Noord-Sichuan. Hulle woon in yl beboomde woude en beboste gebiede.

Chinese bergkatte is snags aktief wanneer hulle op klein knaagdiere en voëls jag maak.

## Verwysings 
## Eksterne skakels
Leskovac

**Leskovac** (Serwies: Лесковац) is 'n stad en munisipaliteit in die suide van Serwië. Dit is ook die administratiewe senter van die Jablanica-distrik. Volgens die 2011 sensus het die stad 60&nbsp;288 inwoners, terwyl die munisipaliteit 144&nbsp;206 inwoners het.

## Plekke in die munisipaliteit 
## Eksterne skakels 
*  Amptelike webwerf
Denis Diderot

[duimnael|links|Diderot se reis vanaf Parys tot [Sint Petersburg (1773–1774). Die blou lyn vertoon die reis tot Sint Petersburg vanaf 11 Junie 1773 tot 8 Oktober 1773 en die rooi lyn vertoon die terugkeer ná Parys tussen 5 Maart 1774 en 21 Oktober 1774]]
**Denis Diderot** (* 5 Oktober 1713 in Langres (Champagne-Ardenne); † 31 Julie 1784 in Parys) was 'n Franse skrywer en Verligtingsfilosoof. Diderot het in die skadu van ander Europese filosowe van die Verligtingstydperk gestaan soos Voltaire en Jean-Jacques Rousseau, maar saam met Jean-Baptiste le Rond d'Alembert bekendheid verwerf as redakteur van die groot Franse *Encyclopédie ou Dictionnaire raisonné des sciences, des arts et des métiers*.

Diderot was 'n verteenwoordiger van die materialistiese stroming binne die Franse Verligtingsfilosofie wat alle dinge op suiwer kousale verhoudings teruggevoer het. In sy vroeë geskrifte en romans (waaronder *Pensées philosophiques* of "Filosofiese gedagtes", 1746) het Diderot kwessies rondom menslike insigvermoë en die moontlikheid van sekere kennis en waarheid behandel.

Sy filosofiese romans weerspieël sy skeptiese lewensbeskouing. Diderot lewer hier kritiek op bestaande magstrukture en ontwikkel die idee van 'n ideale en vrye samelewing waarin die mens as indiwidu sentraal staan. Diderot word met sy oortuigings as een van die wegbereiders vir die Franse Rewolusie beskou.
Woestynkat

Die **woestynkat** of **sandkat** (*Felis margarita*) is ’n klein kat wat in die woestyne van Afrika en Asië voorkom. Hy word aangetref in droë gebiede wat selfs te warm is vir die Afrika-wildekat: die Sahara, die Arabiese Woestyn en die woestyne van Iran en Pakistan.

## Beskrywing 
Die woestynkat is ’n relatief klein, stewige dier met kort bene, ’n lang stert en groot, gepunte ore. Hulle wissel van 39 tot 57&nbsp;cm in lengte, plus 23 tot 31&nbsp;cm vir die stert, en weeg tussen 1,4 en 3,4&nbsp;kg.

Die kleur van die pels is hoofsaaklik sandgeel met dowwe strepe wat soms skaars merkbaar is. Die ken en pens is wit. Om die bene en stert is swart ringe, en rooierige strepe loop van die ooghoeke oor die wange. In die winter kan die pels baie dik wees. Die oë is groot en ’n groen-geel kleur.

Anders as ander Asiatiese katte, het die woestynkat lang hare tussen sy tone wat hom makliker oor die warm sand laat loop.

## Subspesies 
duimnael|links|140px|’n Sandkat in ’n Britse dieretuin.
Daar is ses subspesies van die *Felis margarita*:
* *F. m. margarita* – Noord-Afrika, van Algerië tot Arabië
* *F. m. airensis* – Niger
* *F. m. harrisoni* – Arabiese Skiereiland
* *F. m. meinertzhageni* – Sahara
* *F. m. thinobia* – Kaspiese See-gebied (Iran, Turkmenistan)
* *F. m. scheffeli* – Pakistan

*F. m. thinobia* word soms gereken as ’n aparte spesie.

## Verwysings 
## Eksterne skakels 
* Woestynkat by Big Cats Online 
* Hierdie artikel is vertaal van die Engelse Wikipedia
Suider-Afrikaanse wildekat

Die **Suider-Afrikaanse wildekat** (***Felis lybica cafra***) is 'n wildekatsubspesie wat in Suider- en Oos-Afrika woon. In 2007 is dit voorlopig erken as 'n aparte subspesies op grond van genetiese ontleding. Morfologiese bewyse dui daarop dat die skeiding tussen die Afrikawildekat-subspesies in Afrika plaasgevind het in die gebiede van Tanzanië en Mosambiek.

Dit staan ook bekend as die "boskat".

## Fisieke eienskappe 
Die liggaam van die Suider-Afrikaanse wildekat het vertikale strepe, en dit kan wissel van dof tot redelik afgemerk. Die stert is met swart omring en het 'n swart punt. Die ken en keel is wit en die bors is gewoonlik ligter as die res van die liggaam. Die pote is pikswart onder. Daar is twee kleurfases: steengrys met swart en witterige spikkels, en kaneelbruin met minder swart en meer vaalgeel spikkels. In voorkoms is dit baie soortgelyk aan 'n huiskat, hoewel die bene proporsioneel langer is. Die mees onderskeibare kenmerk is die ryk rooibruin kleur op die agterkant van die ore, oor die maag en op die agterpote. Die liggaamslengte is 46-66,5 cm met 'n stert van 25-36 cm lank; die sogenaamde boskat kan 'n gewig bereik van 2,4-5,5 kg.

## Verspreiding en habitat 
Die Suider-Afrikaanse wildekat kom wydverspreid voor in Afrika, suid van die ewenaar, maar kom nie langs die Namibiese kus nie. Dit kom in 'n wye reeks habitatte voor wat matige skuiling bied.

## Ekologie en gedrag 
Suider-Afrikaanse wildekatte is hoofsaaklik naglewend en soek bedags skuiling om te rus. Hulle is gewoonlik alleenlopend, behalwe in die geval van paring en die grootmaak van hul kleintjies, en hulle is hoogs territoriaal. Hulle is aanpasbare roofdiere, en verkies om klein knaagdiere te jag, maar kan hul dieet verander volgens seisoenale en langertermyn-prooi-oorvloed en beskikbaarheid; daar is waargeneem dat hulle op ander klein soogdiere, voëls, reptiele, amfibieë, insekte en ander ongewerweldes prooi. Die mees aangetekende prooi sluit in hase, springhase en groter voëls soos tarentale.

duimnael|Lydekker - Caffre Cat - 1896 Lloyd's Natural History: "A hand-book to the Carnivora. Part 1, Cats, civets, and mungoose" by Richard Lydekker

## Bedreiging 
Die grootste bedreiging vir die oorlewing van die Suider-Afrikaanse wildekat is die neiging om met huiskatte naby menslike wonings te kruisteel. Ander bedreigings sluit in vervolging deur jagters en boere, sowel as habitatverlies.   
duimnael|'n Wildekat teen sononder. Let op die kaneel kleur op die maag, wit op die ken en die pikswart pote.
duimnael|*Felis lybica cafra* van naby. Duidelike bande oor die voorbene en bors, 'n kaneelkleurige maag en wit onder die ken.

## Verwysings 
## Bronnelys 
* Don E. Wilson & DeeAnn M. Reeder (redakteurs). 2005. Mammal Species of the World. A Taxonomic and Geographic Reference. 3de uitgawe.

## Eksterne skakels 
* NCBI
* Arctos Specimen Database
Safed

**Safed** (Hebreeus: צְפַת‬, *Tsfat*, Asjkenasiese Hebreeus: *Tzfas*, Bybels: *Ṣǝp̄aṯ*; Arabies: صفد‎, *Ṣafad*) is 'n stad in noordelike Israel met 'n bevolking van sowat 30&nbsp;100. Die stad is met 'n hoogte van ongeveer 900 meter bo seevlak die hoogste stad van Israel.

Safed is suid van Libanon, net wes van die Jordaanrivier en noordwes van die Meer van Tiberias geleë. Die stad is in ongeveer 66 n.C. gestig en is saam met Jerusalem, Hebron en Tiberias een van die vier heilige stede binne Judaïsme.

## Verwysings 
## Eksterne skakels 
*  
*  Amptelike webwerf
Indus

Die **Indus** (Sanskrit: सिन्धु; Oerdoe: دریائے سندھ, *Darya-e Sindh*; Hindi: सिन्धु नदी, *Sindhu Nadi*; Sindhi: سنڌو *Sindhu*; Panjabi: سندھ *Sindh*; Persies: *Nilau* "blou water" en *Ab-e-sind* "water van Sindh"; Arabies: نهر السند, *Al-Sind*; Tibettaans: སེང་གེ།་གཙང་པོ; Chinees: 森格藏布/狮泉河/印度河; Grieks: Ινδός *Indós*; Turks: *Indus Nehri*) is 'n groot suid-vloeiende rivier in Asië. Dié rivier, met 'n lengte van 3&nbsp;200&nbsp;km (2&nbsp;000&nbsp;myl), is die langste rivier in Suid-Asië en mond in die Arabiese See uit. Saam met vier ander riviere kenmerk die Indus die streek Punjab, "die land van vyf riviere".

[duimnael|links|[Nasa-Satellietbeeld van die Indus]]
Die Indus ontstaan deur die saamvloei van die Sênggê Zangbo met verdere spruite in die Trans-Himalaja in die Chinese outonome gewes Tibet, naby die berg Kailash. Aansluitend vloei dié rivier in 'n noordwestelike rigting deur die omstrede en outonome Noord-Indiese deelstaat Jammu en Kasjmir en verder deur Pakistan. In die noorde van dié land maak die Indus 'n boog in 'n suidwestelike rigting en vloei deur die provinsies Punjab en Sindh. Hier bereik dié rivier die stad Hyderabad, die grootste stad aan dié rivier. Verder suid mond die Indus net suidoos van Karatsji in die Arabiese See uit.

Die Indus is die belangrikste rivier in Pakistan en word as lewenslyn van dié land beskou. Die rivier is veral bekend vir die antieke Indusvalleibeskawing en as oostelike grenslyn van Alexander die Grote se groot ryk. Na die Indus is die Indiese subkontinent, Indië en die Pakistanse provinsie Sindh genoem.

## Sien ook 
* Ravi
* Sutlej

## Fotogalery 

Lêer:Indus Zanskar confluence.jpg|Saamvloei van Indus en Zanskar in Jammu en Kasjmir, Indië
Lêer:Indus river near Leh.jpg|Die Indus naby Leh, Indië
Lêer:Indus river from karakouram highway.jpg|Die Indus soos vanaf die Karakoram-grootpad in Pakistan gesien
Lêer:Indus river, Pakistan.jpg|Ou brug oor die Indus in Pakistan

## Verwysings 
## Eksterne skakels
Brahmaputra

Die **Brahmaputra** (Assamees: ব্ৰহ্মপুত্ৰ, লুইত; Sanskrit: ब्रह्मपुत्र; Hindi: ब्रह्मपुत्र; Bengaals: ব্ৰহ্মপুত্ৰ নদ [brɔmmɔput̪rɔ nɔd̪]; Tibettaans: ཡར་ཀླུངས་གཙང་པོ་) is 'n groot suid-vloeiende rivier in Asië. Dié rivier, met 'n lengte van 2&nbsp;900&nbsp;km (1&nbsp;800&nbsp;myl), is ná die Indus die tweede langste rivier in Suid-Asië. Die naam van dié rivier beteken "seun van die Brahma" in Sanskrit. Die suidelike verloop van dié rivier word in Hindoeïsme as heilig beskou. Aan die oostelike kant van die Himalaja maak die Brahmaputra 'n boog in 'n suidelike rigting en vloei deur die Yarlung Tsangpo Canyon, wat deur sommige as die diepste canyon ter wêreld beskou word. Dié rivier bereik die Indiese deelstaat Arunachal Pradesh, waar dit *Dihang* of *Siang* genoem word. Vanaf hier vloei die Brahmaputra deur die Assam-vallei in 'n suidwestelike rigting, waar Guwahati, die grootste stad aan dié rivier, geleë is. Hier vloei dié rivier deur die Groot Vlakte, wat een van die mees digbevolkte gebiede van die wêreld is. Aansluitend vloei die Brahmaputra in 'n suidelike rigting en bereik Bangladesj, waar dié rivier *Jamuna* genoem word. Net wes van dié land se hoofstad Dhaka vloei die Brahmaputra en die Ganges saam, om die Padma te vorm. Die Padma vloei verder in 'n suidoostelike en aansluitend in 'n suidelike rigting. Later mond dit in die Golf van Bengale uit.

## Verwysings 
## Eksterne skakels
Gerhard Morkel

**Pieter Gerhard Morkel** (15 Oktober 1888 - 5 September 1963) was 'n Springbokrugbyspeler en deel van die bekende Morkelfamilie in rugbykringe.

## Bron 
* 30 Super Springboks. Paul Dobson. 1995. 

## Eksterne skakels 
*
Phil Mostert

**Phillipus Jacobus Mostert** (30 Oktober 1898 – 3 Oktober 1972) was 'n Springbokrubyspeler en Suid-Afrika se sestiende Springbok rugbykaptein. Sy pa het gesneuwel tydens die Slag van Colenso en hy en sy ma het 'n moelike tyd in 'n konsentrasiekamp deurgebring.

## Bron 
* 30 Super Springboks. Paul Dobson. 1995. 

## Eksterne skakels 
*
Herbert Castens

**Herbert Castens** (1864–1929) was Suid-Afrika se eerste rugby- en krieketkaptein. Hy was algemeen as H.H. Castens bekend en het 'n belangrike rol in die ontwikkeling van rugby en krieket in Suid-Afrika (beide op en van die veld) gespeel.

## Lewensloop 
Herbert Hayton Castens is op 23 November 1864 in Pearston in die Oos-Kaap gebore. Hy woon die *Rugby School* in Engeland by en studeer daarna regte aan die Oxford-universiteit. Ná sy studies keer hy na Suid-Afrika terug om die regte in Kaapstad te praktiseer.

Castens was 'n Springbokrubyspeler en Suid-Afrika se eerste Springbok-rugbykaptein. Hierdie toets het in 1891 teen die Britse Leeus plaasgevind. Hy was ook die skeidsregter in die derde toets van die reeks (dieselfde jaar).

Daarnaas was hy ook Suid-Afrika se eerste nasionale krieketkaptein wat 'n toerspan in 1894 aangevoer het.

Hy is op 18 Oktober 1929 oorlede en in ’n ongemerkte graf in die Fulham-begraafplaas buite Londen begrawe.

## Verwysings 
## Eksterne skakels 
*
Moeraskat

Die **moeraskat** (*Felis chaus*) is ’n kat wat in Asië voorkom, van Suid-China in die ooste tot die Nyl-vallei in die weste. Dit word op die IUBN-rooilys as veilig aangedui aangesien dit wydverspreid voorkom, veral in Indië. Die getalle neem egter af in veral Egipte, die Kaukasus en Suidwes-, Sentraal- en Suidoos-Asië.

## Beskrywing 
Die kat is ietwat groter as die huiskat en wissel van 55 tot 94&nbsp;cm in lengte, plus ’n relatief kort stert van 20 tot 31&nbsp;cm, en dit is sowat 36&nbsp;cm hoog. Mannetjies is effens groter as wyfies en die gewig wissel van 3 tot 12&nbsp;kg. Afhangende van die subspesie, wissel die kleur van die pels van geel-grys tot rooi-bruin of bruingeel-grys. Dit het swart merke.

Die kop is redelik breed en die ore lank. In die winter kom klein klossies hare aan die punte van die ore voor. Anders as by huiskatte, waarvan die kloue agter langer is, is al vier die woestynkat se kloue ewe groot. Dit bring mee dat hulle net so maklik by bome kan af- as opklim.

## Verspreiding 
Woestynkatte kom hoofsaaklik in die Ooste voor en word aangetref in Egipte en Wes- en Sentraal-Asië, maar ook in Suid-Asië, Sri Lanka en Suidoos-Asië. In Indië is hulle die mees algemene lede van die familie Felidae.

Hulle word aangetref in savannes, tropiese droë woude en rietlande langs riviere en mere. Hoewel hulle aanpasbare diere is wat op die droë steppe voorkom, verkies hulle nat omgewings met lang gras of riete waarin hulle kan wegkruip. Hulle aard nie in koue gebiede nie en kom nie voor in streke waar dit in die winter baie sneeu nie. In sy Latynse beskrywing van 15 bladsye, wat in 1776 gepubliseer is, het hy die kat "chaus" genoem – ’n naam wat dit tot vandag behou het.&nbsp;

Die subspesies wat tans erken word, is:
* *Felis chaus affinis* – Himalaja-streek
* *Felis chaus kutas* – Noord-Pakistan
* *Felis chaus furax* – Israel en Irak
* *Felis chaus nilotica* – Nylvallei in Egipte
* *Felis chaus fulvidina* – Suidoos-Asië: Thailand, Mianmar, Laos, Kambodja en Viëtnam
* *Felis chaus maimanah* – noordwestelike dele van Jordanië, Oos-Irak, Iran, Libanon, Sirië en Turkye
* *Felis chaus prateri* – Wes-Indië en Oos-Pakistan
* *Felis chaus kelaarti* – Sri Lanka
* *Felis chaus oxiana* – Sentraal-Asië.

## Hibrides 
Dié spesie kan onder sekere omstandighede mak gemaak word. Kattelers het al van die moeraskatte gekruis met huiskatte en katrasse ontwikkel soos die Chausie en Pixie-bob.

## Verwysings 
## Eksterne skakels 
* IUBN-rooilys 2009.2 
* Spesialisgroep: *Felis chaus* 

20px|linksHierdie artikel is vertaal van die Engelse Wikipedia
Maria Sharapova

**Maria Yuryevna Sharapova** (Russies: Мари́я Ю́рьевна Шара́пова, *Maria Yuryevna Sharapova*, [mɐˈrʲijə ˈjʉrʲjɪvnə ʂɐˈrapəvə], ; gebore 19 April 1987 in Njagan, Wes-Siberië) is 'n voormalige Russiese tennisspeler en model.

Sharapova is bekend vir haar harde gekreun tydens wedstryde soos sy houe slaan. Tydens 'n wedstryd in 2005 op Wimbledon is die kreun gemeet op 101 dB, ongeveer die volume van 'n polisiemotor se sirene op kort afstand.

In Maart 2016 het aan die lig gekom dat Sharapova tydens die Australiese Ope 'n dwelmtoets vir meldonium, 'n stof wat aan die begin van 2016 deur die Wêreldagentskap teen Opkikkers (Wada) verbied is, gefaal het. Op 8 Junie 2016 is sy deur die Internasionale Tennisfederasie (ITF) vir twee jaar verban.

## Grand Slam-rekord 
[duimnael|links|upright|Maria Sharapova tydens die [Franse Ope in 2013]]
[duimnael|links|upright|Maria Sharapova tydens die [Olimpiese Somerspele 2012 in Londen]]
Die tabel toon Sharapova se prestasie tydens elk van die Grand Slam-toernooie in vroue-enkels waaraan sy deelgeneem het:

## Verwysings 
## Eksterne skakels 
*  Amptelike webwerf
*  Maria Sharapova se ITF-profiel
*  Maria Sharapova se WTA-profiel
*
Ganges

[duimnael|links|[Nasa-Satellietbeeld van die Gangesdelta]]
Die **Ganges** of **Ganga** (Hindi: गंगा; Bengaals: গঙ্গা, *Gônga*; Sanskrit: गङ्गा; Oerdoe: گنگا, *Gaṅgā*) is 'n groot oos-vloeiende rivier in Asië. Dié rivier, met 'n lengte van 2&nbsp;525&nbsp;km (1&nbsp;569&nbsp;myl), is ná die Indus en die Brahmaputra die derde langste rivier in Suid-Asië. Die Ganges is die heiligste rivier in Hindoeïsme en sterk besoedel deur riool.

Die Ganges ontstaan deur die saamvloei van die Bhagirathi en die Alaknanda binne die Himalaja in die streek Garhwal van die Indiese deelstaat Uttarakhand, net suid van die grens tot die Chinese outonome gewes Tibet, naby die berg Kailash. Aansluitend vloei dié rivier in 'n suidelike rigting, voordat dit die Groot Vlakte bereik, een van die mees digbevolkte gebiede van die wêreld. Net oos van die Indiese hoofstad Nieu-Delhi vloei die Ganges in 'n oostelike rigting en bereik die deelstaat Uttar Pradesh. Hier vloei dié rivier deur Kanpur, die grootste stad aan die boloop. In Allahabad mond die Yamuna, die Ganges se belangrikste sytak, in dié rivier uit. Net oos daarvan bereik dié rivier die stad Waranasi, in die Hindoeïsme die mees belangrike pelgrimsoord aan die Ganges. Aansluitend vloei die Ganges deur die deelstaat Bihar en bereik Patna, die grootste stad aan dié rivier. Beide stede, Waranasi en Patna, behoort tot Indië se oudste nedersettings. Verder oos vloei dié rivier deur die deelstate Jharkhand en Wes-Bengale, waar waterryke sytakke vanuit die Himalaja in die Ganges uitmond. Aansluitend bereik die Ganges Bangladesj, waar die rivier *Hugli* genoem word. Net wes van dié land se hoofstad Dhaka vloei die Ganges en die Brahmaputra saam en vorm die Padma. Die Padma vloei verder in 'n suidwestelike en aansluitend in 'n suidelike rigting. Later mond dit in die Gangesdelta in die Golf van Bengale uit.

## Fotogalery 

Lêer:Devprayag - Confluence of Bhagirathi and Alaknanda.JPG|Saamvloei van die Bhagirathi en die Alaknanda-riviere, begin van die Ganges
Lêer:Ghat on the Ganges near Kanpur.jpg|Die Ganges naby Kanpur
Lêer:Kumbh Mela2001.JPG|Hindoe-pelgrims gaan oor die Gangesrivier tydens die Kumbh Mela in Allahabad
Lêer:Patna-ganga157.jpg|Die Ganges in Patna

## Sien ook 
* Gangesdal

## Verwysings 
## Eksterne skakels
Victoria Azarenka

**Victoria Azarenka** (Belarussies: Вікто́рыя Фёдоровна Аза́ранка, **Viktoriya Fyodorowna Azarenka** [vʲikˈtɔrɨja aˈzaranka]; Russies: Викто́рия Фёдоровна Аза́ренко; gebore 31 Julie 1989 in Minsk) is 'n Belarussiese tennisspeler. In 2012 wen sy die vroue-enkels tydens die Australiese Ope. Dit is die eerste keer wat 'n tennisspeler van dié land 'n Grand Slam-toernooi gewen het. In 2013 het sy haar Grand-Slam-titel verdedig. Sy is tans die wêreld se nommer 147-vrouetennisspeler.

## Grand Slam-rekord 
[duimnael|links|upright|Victoria Azarenka tydens die [Franse Ope in 2015]]
duimnael|links|upright|Victoria Azarenka tydens die Rogers Cup in 2011
Die tabel toon Azarenka se prestasie tydens elk van die Grand Slam-toernooie in vroue-enkels waaraan sy deelgeneem het:

## Verwysings 
## Eksterne skakels 
*  Victoria Azarenka se ITF-profiel
*  Victoria Azarenka se WTA-profiel
*
Tiberias

**Tiberias** (Hebreeus: טְבֶרְיָה‬, *Twerja*, ; Arabies: طبرية‎, *Ṭabarijja*) is 'n stad in noordelike Israel met 'n bevolking van sowat 41&nbsp;300. Dit is in ongeveer 20 n.C. gestig en is na die Romeinse keiser Tiberius genoem.

Tiberias is aan die westelike oewer van die Meer van Tiberias en noordwes van Jordanië geleë. Dit is saam met Jerusalem, Hebron en Safed een van die vier heilige stede binne Judaïsme.

## Verwysings 
## Eksterne skakels 
*  
*  Amptelike webwerf
Duitse nasionale sokkerspan

Die **Duitse nasionale sokkerspan** is die mans sokkerspan wat Duitsland tydens internasionale kompetisies verteenwoordig. *Die Mannschaft* het vier keer die Sokker-Wêreldbeker en drie keer die Europa Beker gewen. **Duitsland** is altyd een van die sterker spanne in internasionale sokker. Tydens die FIFA Sokker-Wêreldbekertoernooi in 2010 in Suid-Afrika het hulle derde geëindig, en op 13 Julie 2014 wen hulle die eindstryd in Brasilië teen Argentinië met 1 – 0 in ekstra tyd.

## Erelys 
* **Sokker-wêreldbeker (4)**
: 1954, 1974, 1990 en 2014
: (naaswenner (4): 1966, 1982, 1986, 2002)
* **Europa-beker (3)**
: 1972, 1980, 1996
: (naaswenner (3): 1976, 1992, 2008)

## Mededinging 
**Duitsland** ondervind sterk mededinging van Engeland, Frankryk en Nederland. Die derby tussen Nederland en Duitsland is een van die strafste internasionale wedstryde ter wêreld.

## Sien ook 
* Duitse nasionale krieketspan
* Duitse nasionale rugbyspan